CELEX: 32008D0935
Language: lv
Date: 2008-12-05 00:00:00
Title: 2008/935/EK: Komisijas Lēmums ( 2008. gada 5. decembris ) par Kopienas finansiālo atbalstu 2009. gadā Komisijas Kopīgajam pētniecības centram Beļģijā un Itālijā dažām darbībām, ko veic atbilstoši Eiropas Parlamenta un Padomes Regulai (EK) Nr. 882/2004 (izziņots ar dokumenta numuru K(2008) 7702)

11.12.2008   
            
            
               LV
            
            
               Eiropas Savienības Oficiālais Vēstnesis
            
            
               L 333/15
            
         
      KOMISIJAS LĒMUMS
   
   (2008. gada 5. decembris)
   par Kopienas finansiālo atbalstu 2009. gadā Komisijas Kopīgajam pētniecības centram Beļģijā un Itālijā dažām darbībām, ko veic atbilstoši Eiropas Parlamenta un Padomes Regulai (EK) Nr. 882/2004
   (izziņots ar dokumenta numuru K(2008) 7702)
   (Autentisks ir tikai teksts franču, itāļu un holandiešu valodā)
   (2008/935/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (1), un jo īpaši tās 32. panta 7. punktu,
   tā kā:
   
               (1)
            
            
               Kopienas references laboratorijām pārtikas un dzīvnieku barības kontroles jomā var piešķirt Kopienas finansiālu atbalstu saskaņā ar 28. pantu Padomes 1990. gada 26. jūnija Lēmumā 90/424/EEK par izdevumiem veterinārijas jomā (2).
            
         
               (2)
            
            
               Eiropas Komisijas Kopīgais pētniecības centrs Isprā Itālijā ir iekļauts Regulas (EK) Nr. 882/2004 VII pielikumā kā Kopienas references laboratorija materiālam, kam paredzēts nonākt saskarē ar pārtiku, un ģenētiski modificētiem organismiem. Eiropas Komisijas Kopīgais pētniecības centrs Gēlā Beļģijā ir iekļauts Regulas (EK) Nr. 882/2004 VII pielikumā kā Kopienas references laboratorija smago metālu noteikšanai barībā un pārtikā un mikotoksīnu un policiklisko aromātisko ogļūdeņražu (PAO) noteikšanai.
            
         
               (3)
            
            
               Kopīgais pētniecības centrs un Veselības un patērētāju ģenerāldirektorāts ir Komisijas dienesti, un to saistība ir noteikta saskaņā ar ikgadējo administratīvo vienošanos, ko papildina ar darba programmu un budžetu.
            
         
               (4)
            
            
               Attiecībā uz Kopīgo pētniecības centru ir novērtētas Kopienas references laboratoriju darba programmas un atbilstošie budžeta aprēķini 2009. gadam.
            
         
               (5)
            
            
               Tādēļ Kopienas finansiālais atbalsts jāpiešķir dažām darbībām, ko veic Eiropas Komisijas Kopīgais pētniecības centrs Gēlā Beļģijā un Isprā Itālijā, kā paredzēts Regulā (EK) Nr. 882/2004. Kopienas finansiālais atbalsts jāpiešķir 100 % apmērā no attiecināmajām izmaksām, kā noteikts Komisijas Regulā (EK) Nr. 1754/2006 (3).
            
         
               (6)
            
            
               Saskaņā ar 3. panta 2. punkta a) apakšpunktu Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (4) dzīvnieku slimību izskaušanas un kontroles programmas (veterināros pasākumus) finansē Eiropas Lauksaimniecības garantiju fonds (ELGF). Turklāt minētās regulas 13. panta otrajā daļā paredzēts, ka attiecīgi pamatotos ārkārtas gadījumos attiecībā uz pasākumiem un programmām, uz ko attiecas Lēmums 90/424/EEK, fonds sedz izdevumus, kas saistīti ar dalībvalstu un ELGF atbalsta saņēmēju administratīvajām un personāla izmaksām. Finanšu kontroles nolūkos jāpiemēro Regulas (EK) Nr. 1290/20059., 36. un 37. pants.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Kopienas finansiālo atbalstu laikposmam no 2009. gada 1. janvāra līdz 2009. gada 31. decembrim piešķir turpmāk minētajām darbībām, ko Eiropas Komisijas Kopīgais pētniecības centrs Isprā Itālijā (“laboratorija”) veic saskaņā ar Regulas (EK) Nr. 882/2004 32. panta 1. punktu, un par semināru rīkošanu saistībā ar šīm darbībām:
   
               1)
            
            
               Darbības, kas saistītas ar materiālu, kurš nonāk saskarē ar pārtiku; šis atbalsts nepārsniedz EUR 180 003.
            
         
               2)
            
            
               Minētās laboratorijas organizētie semināri par 1. punktā minētajām darbībām; šis atbalsts nepārsniedz EUR 75 947.
            
         
               3)
            
            
               Darbības, kas saistītas ar ĢMO; šis atbalsts nepārsniedz EUR 13 388.
            
         
               4)
            
            
               Minētās laboratorijas organizētie semināri par 3. punktā minētajām darbībām; šis atbalsts nepārsniedz EUR 61 440.
            
         2. pants
   Kopienas finansiālo atbalstu laikposmam no 2009. gada 1. janvāra līdz 2009. gada 31. decembrim piešķir turpmāk minētajām darbībām, ko Eiropas Komisijas Kopīgais pētniecības centrs Gēlā Beļģijā (“laboratorija”) veic saskaņā ar Regulas (EK) Nr. 882/2004 32. panta 1. punktu, un par semināru rīkošanu saistībā ar šīm darbībām:
   
               1)
            
            
               Darbības, kas saistītas ar smagajiem metāliem barībā un pārtikā; šis atbalsts nepārsniedz EUR 250 000.
            
         
               2)
            
            
               Minētās laboratorijas organizētie semināri par 1. punktā minētajām darbībām; šis atbalsts nepārsniedz EUR 25 000.
            
         
               3)
            
            
               Darbības, kas saistītas ar mikotoksīniem; šis atbalsts nepārsniedz EUR 230 000.
            
         
               4)
            
            
               Minētās laboratorijas organizētie semināri par 3. punktā minētajām darbībām; šis atbalsts nepārsniedz EUR 22 000.
            
         
               5)
            
            
               Darbības, kas saistītas ar policikliskajiem aromātiskajiem ogļūdeņražiem (PAO); šis atbalsts nepārsniedz EUR 232 000.
            
         
               6)
            
            
               Minētās laboratorijas organizētie semināri par 5. punktā minētajām darbībām; šis atbalsts nepārsniedz EUR 22 000.
            
         3. pants
   1. un 2. pantā paredzēto Kopienas finansiālo atbalstu piešķir 100 % apmērā no attiecināmajām izmaksām, kā noteikts Regulā (EK) Nr. 1754/2006.
   4. pants
   Šis lēmums ir adresēts:
   
               —
            
            
               par pārtikas saskares materiāliem: Kopīgā pētniecības centra Veselības aizsardzības un patērētāju aizsardzības institūta Fiziskās un ķīmiskās iedarbības nodaļai, TP 260, Via E. Fermi, 1, 21020 Ispra (Itālija),
            
         
               —
            
            
               par ģenētiski modificētiem organismiem: Kopīgā pētniecības centra Veselības aizsardzības un patērētāju aizsardzības institūta Biotehnoloģiju un ĢMO nodaļai, Via E. Fermi, 1, 21020 Ispra (Itālija),
            
         
               —
            
            
               par smagajiem metāliem: Kopīgajam pētniecības centram, Retieseweg 111, 2440 Geel (Beļģija),
            
         
               —
            
            
               par mikotoksīniem: Kopīgajam pētniecības centram, Retieseweg 111, 2440 Geel (Beļģija),
            
         
               —
            
            
               par PAO: Kopīgajam pētniecības centram, Retieseweg 111, 2440 Geel (Beļģija).
            
         
      Briselē, 2008. gada 5. decembrī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 165, 30.4.2004., 1. lpp.
   
      (2)  OV L 224, 18.8.1990., 19. lpp.
   
      (3)  OV L 331, 29.11.2006., 8. lpp.
   
      (4)  OV L 209, 11.8.2005., 1. lpp.